stanford-oval/wikipedia huggingface dataset:
פארק הולנד (לונדון)

| --- | --- |

 מדינה:  הממלכה המאוחדת הממלכה המאוחדת
 עיר אם:  לונדון
 קואורדינטות:  51°30′14″N 0°12′16″W﻿ / ﻿51.503781°N 0.204417°W﻿ / 51.503781; -0.204417 
 he
 
פארק הולנד (באנגלית: Holland Park) הוא אזור בקנזינגטון שבמערב לונדון אשר מכיל רחוב ופארק ציבורי באותו השם. אין לו גבולות רשמיים אבל הוא תחום בערך על ידי רחוב קנסינגטון (אנ') בדרום, דרך הולנד (אנ') ממערב, שדרת פארק הולנד (אנ') מצפון ורחוב קנסינגטון צ'רץ' ממזרח. המחוזות הסמוכים הם נוטינג היל מצפון, ארלז קורט מדרום, ושפרדס בוש מצפון מערב.
האזור בנוי ברובו מרחובות עם שדרות עצים ומבתים טוריים גדולים בסגנון ויקטוריאני, ומכיל חנויות רבות, אטרקציות תיירותיות (כגון מוזיאון העיצוב), אתרי ספא יוקרתיים, מלונות ומסעדות, כמו גם שגרירויות של מספר מדינות.
מפה המציגה את רובע (ward) הולנד ברובע (Borough) מטרופולין קנזינגטון כפי שהיה ב-1916.
היסטוריה

הרובע היה כפרי עד המאה ה-19, והאזור המכונה כיום פארק הולנד היה בעבר אחוזה בשם בית הולנד. בעשורים הבאים באותה מאה מכרו בעלי האחוזה את השטחים המרוחקים של האחוזה לבניית בתי מגורים, והשכונה שהתפתחה קיבלה את שמה מהבית. האזור כולל גם כמה אזורים קטנים שמעולם לא היו חלק מהשטח של בית הולנד, בעיקר אחוזת פילימור ואזור כיכר קמפדן היל.
בשנותיה המאוחרות של המאה ה-19 קבעו את מושבם בשכונה מספר אמנים ידועים (ביניהם פרדריק לייטון, ג'ורג' פרדריק ווטס וולנטיין קמרון פרינספ) ואספני אומנות. קבוצה זו נקראה "חוג פארק הולנד" (אנ').
הפארק

טווסים בפארק הולנד
מראה בגנים הרשמיים
הגנים הרשמיים, מבט לעבר בית הולנד
גן קיוטו
מפל בגן קיוטו
שטח הפארק הוא כ-22 הקטאר, מחציתו הצפונית היא חורש פראי למחצה, החלק מרכזי הוא שטחי גן רשמיים, והחלק הדרומי משמש לספורט.
מבית הולנד נשארו רק כמה חורבות, לאחר שנהרס ב-1940 בבליץ על לונדון במהלך מלחמת העולם השנייה. ב-1952 מועצת מחוז לונדון רכשה את החורבה ואת הגנים שמסביב מבעלו הפרטי האחרון, הרוזן השישי מאילצ'סטר (אנ') כיום שרידי הבית מהווים תפאורה לתיאטרון הפתוח פארק הולנד, שהוא ביתה של אופרת פארק הולנד(אנ'). מדרום לפארק נמצא מוזיאון העיצוב.
בפארק יש בית קפה, מסעדה המחוברת לאורנז'רי, מערכת שחמט ענקית, מגרש קריקט, מגרש טניס, שני גנים יפאנים - גן קיוטו, שהוקם ב-1991, וגן הנצחת פוקושימה, שהוקם ב-2012, אכסניית נוער וגן שעשועים. ניתן לראות בגן סנאיים וטווסים. ב-2010 ייחד הפארק מדור לחזירים שתפקידם היה לנקות את הפארק מסרפדים ומעשבים נוספים, כדי ליצור אזור אחו נוסף לפרחי בר ובעלי חיים. לאחר מכן נעשה שימוש בבקר למטרה דומה.
המרכז האקולוגי של פארק הולנד (2013), המופעל על ידי שירות האקולוגיה של הרובע, מציע תוכניות חינוך סביבתי הכוללות טיולים בטבע, שיחות, תוכניות לבתי ספר ותוכניות פעילות לילדים.
קישוריים חיצוניים

מדיה וקבצים בנושא  בוויקישיתוף
פארק הולנד, באתר הרובע המלכותי קנזינגטון וצ'לסי
The Friends of Holland Park
Holland Park Chess | Holland Park chess community, teaching for educational purposes (באנגלית אמריקאית)
הערות שוליים

↑  Holland Park - Kensington, Parks & Gardens (באנגלית)
↑   Parks and Gardens UK - Holland Park, Kensington, England בתאריך 26 בפברואר 2012, בארכיון האינטרנט
↑  Belvedere Restaurant, TripAdvisor
↑  Rob Parsons, Making mates on giant chessboard in Holland Park, Evening Standard, ‏5 במרץ 2012
↑  johnsworldview, From Kyoto to Fukushima, John's World View, ‏2018-07-28 (באנגלית)
| --- | --- |
בקרת זהויות :  NLI: 987007533219105171  GND: 4446370-4  LCCN: n95097938  MusicBrainz: d138db90-8cde-499f-975f-738ebfe565d7  VIAF: 129167627   WorldCat (עם VIAF): 129167627
פאולה עבדול

| --- | --- |

 לידה:  19 ביוני 1962 (בת 62) ארצות הברית סן פרננדו, קליפורניה, ארצות הברית
 שם לידה:  Paula Julie Abdul 
 מוקד פעילות:  ארצות הברית 
 תקופת הפעילות:  מ-1986
 מקום לימודים:  אוניברסיטת מדינת קליפורניה, תיכון ון נויס 
 סוגה:  פופ, דאנס
 שפה מועדפת:  אנגלית 
 חברת תקליטים:  וירג'ין רקורדס, קונקורד רקורדס, מרקורי רקורדס 
 בן או בת זוג:  אמיליו אסטבז (1992–1994)  ג'קי ג'קסון 
 פרסים והוקרה:  כוכב בשדרת הכוכבים בהוליווד (4 בדצמבר 1991)  פרס אמי לבידור בפריים טיים  מדליית הכבוד של האליס איילנד 
 paulaabdul.com
 פרופיל ב-IMDb
 
פולה ג'ולי עבדול (באנגלית: Paula Julie Abdul - ‏IPA:‏ /pɔːlə ˈæbduːlˈ/. נולדה ב-19 ביוני 1962) היא זמרת, רקדנית וכוריאוגרפית יהודייה-אמריקאית. זוכת פרס הגראמי ופרס אמי.
עבדול נחשבת לאחת הזמרות המצליחות והמשפיעות ביותר של שנות ה-80 המאוחרות ותחילת שנות ה-90, סגנון המוזיקה והריקוד שלה השפיעו על אמנים רבים כדוגמת מייקל ג'קסון, ג'נט ג'קסון וסיארה והיא אף קיבלה את הכינוי "מלכת הריקודים" ("Dancing Queen") בתקשורת.
ראשית חייה

עבדול נולדה בעמק סן פרננדו, קליפורניה שבארצות הברית, להארי עבדול, סוחר בהמות בעל חברה לחול וחצץ וללוריין מ' רייקיס, פסנתרנית. אביה יהודי-ספרדי יליד-סוריה, גדל בברזיל, והיגר לארצות הברית. אמה קנדית ממשפחה יהודית-אשכנזית ממוצא אוקראיני.
עבדול החלה לקחת שיעורי ריקוד בגיל 8 והפגינה כישרון. בתיכון היא הייתה בנבחרת המעודדות. בגיל 15 היא קיבלה מלגה למחנה ריקודים, וב-1978, היא הופיעה בסרט מוזיקלי עצמאי בשם "Junior High School".
עבדול למדה שידור באוניברסיטת המדינה של קליפורניה בנורת'רידג'. בשנה הראשונה ללימודיה, היא נבחרה מתוך 700 מועמדות למעודדת בנבחרת המעודדות של קבוצת הכדורסל "לוס אנג'לס לייקרס". לאחר 3 חודשים, היא הפכה לכוריאוגרפית הראשית של הקבוצה. חצי שנה לאחר מכן, היא עזבה את הלימודים כדי להתמקד בקריירת כוריאוגרפיה. עבדול החלה לשמש ככוריאוגרפית בקליפים של זמרים בשנות ה-80, ביניהם מייקל ג'קסון וג'נט ג'קסון.
קריירה מוזיקלית

ב-1987, הקליטה עבדול את הדמו הראשון שלה. ב-1988, יצא סינגל הבכורה של עבדול: "Knocked Out" שלא זכה להצלחה אך הסינגל השני מהאלבום: "The Way That You Love Me" זכה להצלחה והגיע למקום שלישי במצעד הבילבורד האמריקאי בזכות ההופעה של עבדול בטקס פרסי ה-"VMA" של "MTV", הופעה שנחשבת לאחת ההופעות המפורסמות והטובות ביותר בהיסטוריה של הטקס והפכה את עבדול לאחת הזמרות הבולטות באותה שנה.
האלבום המלא יצא במהלך השנה ונקרא: "Forever Your Girl", האלבום נחל הצלחה עצומה ברחבי העולם ו4 סינגלים ממנו נכנסו למקום הראשון במצעד הבילבורד האמריקאי, הישג שנחשב כמרשים ביותר. ארבעת הסינגלים היו: שיר הנושא של האלבום "Forever Your Girl"', שבנוסף להיותו להיט מקום ראשון היה גם להיט מועדונים, "Cold Hearted" שהגיע לראש מצעדי הסינגלים בארצות הברית וקנדה, "Opposites Attract" שהפך ללהיט בינלאומי והקליפ שלו זיכה את עבדול בפרס גראמי הראשון והיחיד שלה על "הקליפ הטוב ביותר" והלהיט הגדול ביותר בקריירה של עבדול "Straight Up", האלבום מכר למעלה מ-7 מיליון עותקים בארצות הברית בלבד ועוד 13 מיליון עותקים בעולם.
ב-1991, יצא אלבומה השני, "Spellbound", האלבום שיחזר חלקית את הצלחת האלבום הקודם ושני סינגלים מהאלבום הגיעו למקום הראשון במצעד הבילבורד, מה שהפך את עבדול לאחת הזמרות המצליחות ביותר בהיסטוריה של מצעד הבילבורד. הסינגלים היו "The Promise of a New Day" שגם הגיע למקום השני במצעד הסינגלים הקנדי ו"Rush Rush" שהפך ללהיט בינלאומי ולבלדה המצליחה ביותר שהקליטה עבדול.
בדצמבר 1991 קיבלה כוכב בשדרת הכוכבים בהוליווד על תרומתה הרבה למוזיקה.
לאחר ההצלחה הגדולה במוזיקה, חוותה עבדול נסיגה משמעותית הן בחייה הפרטיים והן בחייה המקצועיים. ב-1995, החלימה עבדול ממאבק קשה במחלת הבולימיה, עבדול הוציאה קלטת ריקוד ואימון גופני אשר נקראה "Paula Abdul's Get Up and Dance!". ובנוסף באותה שנה יצא אלבומה השלישי " Head Over Heels". לאחר מכירות נמוכות של האלבום, לקחה עבדול הפסקה מתעשיית המוזיקה. בשנת 2000 יצא אלבום אוסף של עבדול, אשר הכיל את כל להיטיה. באותה השנה השתתפה בכתיבת השיר "Spinning Around" של קיילי מינוג.
עבדול התפרסמה מחדש ב-2002 בעקבות השתתפותה כשופטת בתוכנית אמריקן איידול.
אלבום אוסף נוסף של עבדול יצא ב-8 במאי 2007 ונקרא "Greatest Hits: Straight Up!" וב-28 ביוני אותה שנה עלתה תוכנית מציאות בשם "Hey Paula", אשר מציגה את חיי היומיום של עבדול.
חיים אישיים

עבדול הייתה נשואה לאמיליו אסטבז מ-29 באפריל 1992 עד מאי 1994. ב-1996, היא נישאה לבראד באקרמן. הזוג התגרש ב-1998.
בשנת 2013 פאולה עבדול ביקרה בישראל, נפגשה עם שמעון פרס וחגגה בת מצווה מאוחרת במרכז ללימוד קבלה בצפת. בספטמבר 2014 עבדול הצטרפה לפרויקט שמירת שבת עולמי.
דיסקוגרפיה > אלבומי אולפן

1988: Forever Your Girl
1991: Spellbound
1995: Head over Heels
דיסקוגרפיה > אלבומים אחרים

1990: Shut Up and Dance: Mixes
2000: Greatest Hits
2007: Greatest Hits: Straight Up!
הערות שוליים

↑  אילן לוקאץ', ‏צפו: פאולה עבדול חוגגת בת מצווה, באתר ‏מאקו‏, 2 בנובמבר 2013.
↑  צביקה קליין, פאולה עבדול: "אני מחוייבת לשמור את השבת", באתר nrg‏, 30 בספטמבר 2014.
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  NLI: 987007404804805171  PLWABN: 9810579975105606  BIBSYS: 8038561  BnF: cb139218271 (data)  GND: 134598539  ISNI: 0000 0000 7839 7272  LCCN: no91012658  MusicBrainz: 275d1fca-22e8-46b9-85e6-c3523098a599  NKC: xx0010683  NLA: 35645086  NLK: KAC2020S0342  NSK: 000065257  NTA: 074262483  SNAC: w6cz7hjx  SUDOC: 086173308  Trove: 1025247  VIAF: 85370288   WorldCat (עם VIAF): 85370288
עונת 1991/1992 בליגה האירופית של פיב"א

עונת 1991/1992 בליגה האירופית של פיב"א הייתה העונה ה-35 של תחרות אירופית לקבוצות כדורסל והיא אורגנה על ידי פיב"א אירופה והראשונה במתכונת החדשה של הליגה.
המשחק הראשון התקיים ב-27 בספטמבר 1991 ותחרות הסתיימה ב-16 באפריל 1992. בתחרות השתתפו 33 קבוצות.
העונה הסתיימה בניצחון של פרטיזן, בפעם הראשונה בתולדות המועדון.
פרדראג דנילוביץ' מפרטיזן נבחר לכדורסלן המצטיין של הפיינל פור.
ניקוס גאליס מאריס זכה בפרס אלפונסו פורד.
מתכונת התחרות

בתחילת התחרות התקיימו סיבובים מוקדמים בהם נקבעו 12 עולות לשלבים הבאים. ל-12 קבוצות אלו הצטרפו סלובודנה דלמציה, מכבי תל אביב, מונטיגלה בדלונה ו-פונולה קזרטה. הקבוצות חולקו ל-2 בתים. עם סיום המשחקים בבתים נערך רבע הגמר בשיטת הטוב מ-3 משחקים.
מנצחות רבע הגמר נפגשו באבדי איפקצ'י ארנה איסטנבול למשחקי פיינל פור.
מהלך התחרות

בשלבים המוקדמים נקבעו 12 עולות לבית הגמר.
מהלך התחרות > בית הגמר א'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה קנור בולוניה | 14 | 24 | 10 | 4 | 1229 | 1148 | 81 |
| 2. | ספרד ברצלונה | 14 | 24 | 10 | 4 | 1205 | 1129 | 76 |
| 3. | ישראל מכבי תל אביב | 14 | 24 | 10 | 4 | 1311 | 1254 | 57 |
| 4. | קרואטיה ציבונה זאגרב | 14 | 23 | 9 | 5 | 1287 | 1232 | 55 |
| 5. | קרואטיה סלובודנה דלמציה | 14 | 21 | 7 | 7 | 1271 | 1270 | 1 |
| 6. | צרפת אולימפיק אנטיב | 14 | 18 | 4 | 10 | 1291 | 1385 | 94- |
| 7. | אסטוניה קאלב | 14 | 17 | 3 | 11 | 1281 | 1354 | 73- |
| 8. | איטליה פונולה קזרטה | 14 | 14 | 3 | 11 | 1185 | 1288 | 103- |
↑  בגלל מלחמת העצמאות של קרואטיה המשחקים נערכו בפוארטו ריאל
↑  בגלל מלחמת העצמאות של קרואטיה המשחקים נערכו בא קורוניה
מהלך התחרות > בית הגמר ב'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | ספרד מונטיגלה בדלונה | 14 | 25 | 11 | 3 | 1276 | 1114 | 162 |
| 2. | ספרד אסטודיאנטס מדריד | 14 | 24 | 10 | 4 | 1145 | 1096 | 49 |
| 3. | איטליה פיליפס מילאנו | 14 | 24 | 10 | 4 | 1264 | 1161 | 103 |
| 4. | סרביה ומונטנגרו פרטיזן | 14 | 23 | 9 | 5 | 1178 | 1077 | 101 |
| 5. | גרמניה באייר לברקוזן | 14 | 21 | 7 | 7 | 1217 | 1154 | 63 |
| 6. | בלגיה מאיס פילס מכלן | 14 | 18 | 4 | 10 | 1112 | 1230 | 118- |
| 7. | יוון אריס | 14 | 17 | 3 | 11 | 1139 | 1359 | 220- |
| 8. | הולנד  קומודור דן חלדר | 14 | 16 | 2 | 12 | 1050 | 1190 | 140- |
↑  בגלל מלחמת העצמאות של קרואטיה המשחקים נערכו בפואנלברדה
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |   סרביה ומונטנגרופרטיזן |   סרביה ומונטנגרופרטיזן | 78 | 60 | 69 |   |  |  |  |  |  |  |  |  |  |  |  |  |  |
|  |   איטליה קנור בולוניה |   איטליה קנור בולוניה | 65 | 61 | 65 |   |  |  |  |  |  |  |  |  |  |  |  |  |  |
|  |   איטליה קנור בולוניה |   איטליה קנור בולוניה | 65 | 61 | 65 |   |   |   סרביה ומונטנגרופרטיזן |   סרביה ומונטנגרופרטיזן | 82 |  |  |   |  |  |  |  |  |  |
|  |  |  |  |  |  |   |   |   סרביה ומונטנגרופרטיזן |   סרביה ומונטנגרופרטיזן | 82 |  |  |   |  |  |  |  |  |  |
|  |  |  |  |  |  |   |   |   איטליה פיליפס מילאנו |   איטליה פיליפס מילאנו | 75 |  |  |   |  |  |  |  |  |  |
|  |   איטליהפיליפס מילאנו |   איטליהפיליפס מילאנו | 80 | 86 |  |   |   |   איטליה פיליפס מילאנו |   איטליה פיליפס מילאנו | 75 |  |  |   |  |  |  |  |  |  |
|  |   איטליהפיליפס מילאנו |   איטליהפיליפס מילאנו | 80 | 86 |  |   |  |  |  |  |  |  |   |  |  |  |  |  |  |
|   |   ספרד ברצלונה |   ספרד ברצלונה | 79 | 71 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |   סרביה ומונטנגרופרטיזן |   סרביה ומונטנגרופרטיזן | 71 |  |  |
|  |  |   |   |   |   |   |   |   |   |   |   |   |   |   |   ספרד מונטיגלה בדלונה |   ספרד מונטיגלה בדלונה | 70 |  |  |
|   |   ספרדמונטיגלה בדלונה |   ספרדמונטיגלה בדלונה | 73 | 92 |  |   |  |  |  |  |  |  |   |  |  |  |  |  |  |
|  |   קרואטיה ציבונה זאגרב |   קרואטיה ציבונה זאגרב | 68 | 67 |  |   |  |  |  |  |  |  |   |  |  |  |  |  |  |
|  |   קרואטיה ציבונה זאגרב |   קרואטיה ציבונה זאגרב | 68 | 67 |  |   |   |   ספרדמונטיגלה בדלונה |   ספרדמונטיגלה בדלונה | 91 |  |  |   |  |  |  |  |  |  |
|  |  |  |  |  |  |   |   |   ספרדמונטיגלה בדלונה |   ספרדמונטיגלה בדלונה | 91 |  |  |   |  |  |  |  |  |  |
|  |  |  |  |  |  |   |   |   ספרד אסטודיאנטס מדריד |   ספרד אסטודיאנטס מדריד | 69 |  |  |   | משחק על המקום השלישי | משחק על המקום השלישי | משחק על המקום השלישי | משחק על המקום השלישי |  |  |
|  |   ספרדאסטודיאנטס מדריד |   ספרדאסטודיאנטס מדריד | 97 | 98 | 55 |   |   |   ספרד אסטודיאנטס מדריד |   ספרד אסטודיאנטס מדריד | 69 |  |  |   |  |  |  |  |  |  |
|  |   ספרדאסטודיאנטס מדריד |   ספרדאסטודיאנטס מדריד | 97 | 98 | 55 |   |  |  |  |  |  |  |  |  |  |  |  |  |  |
|   |   ישראל מכבי תל אביב |   ישראל מכבי תל אביב | 98 | 74 | 54 |   |   |   |   |   |   |   |   |   |  |  איטליה פיליפס מילאנו | 99 |  |  |
|   |   |   |   |   |   |   |   |   |   |   |   |   |   |   |  |  ספרד אסטודיאנטס מדריד | 81 |  |  |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 16 באפריל 1992 | סרביה ומונטנגרו פרטיזן | 70:71 | ספרד מונטיגלה בדלונה | אבדי איפקצ'י ארנה איסטנבול צופים: 9,500 שיפוט: ראובן וירובניק (ישראל),  פיליף למן (שווייץ) |
| 16 באפריל 1992 |  |  |  | אבדי איפקצ'י ארנה איסטנבול צופים: 9,500 שיפוט: ראובן וירובניק (ישראל),  פיליף למן (שווייץ) |
ישראל בתחרות > מכבי ראשון לציון

מכבי ראשון לציון בסיבוב הראשון של המוקדמות ניצחה את סטיאווה בוקרשט 111:78 ו-102:79 והעפילה לשלב השני. בשלב השני היא נפגשה עם קומודור דן חלדר ההולנדית והפסידה 89:75, 55:73.
ישראל בתחרות > מכבי תל אביב

מכבי תל אביב העפילה ישירות לשלב הבתים. היא סיימה את הבית במקום השלישי ועברה לשלב רבע הגמר בו היא הפסידה לאסטודיאנטס מדריד.
סוהארטו

סוהארטו (באינדונזית: Soeharto; ‏8 ביוני 1921 – 27 בינואר 2008) היה נשיאה השני של אינדונזיה, בין השנים 1967–1998. היה איש צבא ושירת כקצין במהפכה הלאומית של אינדונזיה.
סוהארטו נטל את השלטון מסוקרנו נשיאה הראשון של אינדונזיה, באמצעות תמרונים פוליטיים בתקופה ההפכפכה, בעת פרישתו של מייסד המדינה. 31 שנות שלטונו הריכוזי זכו לכינוי "סדר חדש". תחילה מינה סוהארטו ממשלה מרכזית חדשה בעלת מאפיינים צבאיים. באמצעות המשטר הריכוזי שניהל הצליח לשמור על מעמדו כראש המדינה דה פקטו ודה יורה. סוהארטו כונן קשרים עם ממשלות המערב וזכה לתמיכתן הכלכלית והדיפלומטית בתקופת המלחמה הקרה רווית התהפוכות והדמים בדרום מזרח אסיה. משך מרבית תקופת שלטונו, אינדונזיה חוותה צמיחה כלכלית משמעותית שבאה לידי ביטוי בעיקר בתיעוש, אך במחיר שלטון טוטליטרי שהיה אחראי לטיהורים פוליטיים ולמותם של מיליוני אינדונזים וסינים-אינדונזים שנחשדו בפעילות קומוניסטית, שהוצאה אל מחוץ לחוק יחד עם התנועות האתניות הסיניות. בפלישה למזרח טימור בהנהגתו דווח על למעלה מ-200,000 הרוגים.
בתהליך שנמשך עד שנות ה-90 הלך וגבר חוסר שביעות הרצון מממשלו של סוהארטו, שאימץ נורמות אוטוריטריות ומושחתות. שליטתו המוחלטת של סוהארטו בענייני פנים-אינדונזיים התרופפה במידה משמעותית כאשר המשבר הכלכלי באסיה, שניזום על ידי ממשל קלינטון ומזכיר האוצר רוברט רובין, פגע בתנאי המחיה של האינדונזים, וכפועל יוצא בתמיכה לה זכה סוהארטו בקרב המוסדות הצבאיים, הפוליטיים והאזרחיים. בהיעדר עוגנים פוליטיים פנימיים או דיפלומטיים, איבד סוהארטו את שארית התמיכה בו ונאלץ להתפטר מתפקידו כנשיא במאי 1998 בעקבות הפגנות המוניות. לאחר ששירת כפנים הייצוגיות של אינדונזיה במשך 31 שנים, חי את שארית ימיו בבידוד מוחלט. הניסיונות להעמידו לדין באשמת רצח עם העלו חרס גם בשל מצב בריאותו הלקוי. מורשתו מצויה במחלוקת עזה הן באינדונזיה והן בשאר העולם.
לסוהארטו היה רק שם אחד, בדומה לרבים מילידי האי ג'אווה. כאשר דנים בו בהקשר דתי, הוא מכונה לעיתים האג'י או אל-האג' מוחמד סוהארטו, אך השם האסלאמי הזה לא היה שמו הרשמי. החל מ-1947 האיות סוהארטו (Suharto) הוא האיות הרשמי של שמו באינדונזית, אך מוכר גם איות ארכאי של שמו – Soeharto.
תחילת דרכו

העובדות הנוגעות לילדותו ונעוריו של סוהארטו שנויות במחלוקת לפי ביוגרפים מהמערב. ישנם תיעודים אמינים או מפוקפקים על שנותיו הראשונות וחייו בקרב משפחתו, ולרבים מתוכם יש משמעות פוליטית. אמו ואביו של סוהארטו, סוקירה וקרטוסודירו, היו ג'וואים עובדי אדמה, שחיו בבית ללא חשמל או מים זורמים. סוקירה הייתה אשתו השנייה של קרטוסודירו; מנישואיו הראשונים היו לו שני ילדים נוספים. נטען כי קרטוסודירו התגרש מסוקירה בשלב מוקדם בחייו של סוהארטו, אך ישנן אי התאמות באשר לתאריך המדויק – לפי הביוגרפיה "הגנרל המחייך" מאת רודר הגירושים התרחשו שנים מעטות לאחר לידת סוהארטו; באוטוביוגרפיה נטען כי הם התרחשו מספר שבועות לאחר לידתו. שני ההורים נישאו לאחר מכן פעם נוספת.
סוהארטו נולד בתקופת השלטון ההולנדי באינדונזיה בכפר קמוסוק הנמצא במרחק 15 ק"מ מערבית ליוגיאקארטה, במרכז האי ג'אווה. הוא עזב את כפרו והתגייס כחייל לבית ספר של הצבא ההולנדי בתקופה שאיי הודו המזרחית היו המוקד של מספר עימותים אלימים, כולל מלחמת העולם השנייה והמהפכה האינדונזית. נאמנותו של סוהארטו השתנתה כמה פעמים, ועברה מההולנדים אל היפנים ומהם אל הלאומנים האינדונזים, להם הוא סייע באמצעות הכשרתו.
לאורך תקופות ארוכות סוהארטו לא שהה קרוב להוריו, כיוון שהועבר מספר פעמים בין בתים שונים בתחילת חייו. נישואיה של דודתו מצד אביו לפקיד ג'וואי נמוך-דרגה בשם פראווירוויהאריו, שלקח על עצמו לגדל את סוהארטו כאילו היה בנו, נחשבים על ידי הביוגרף רוברט אלסון כנקודה שבה סוהארטו החל להתייחס אל אדם כלשהו בחייו כאל דמות אבהית, וכן כנקודת הזמן שבה הוא הפסיק לעבור בין בתי מגורים שונים והתיישב במקום בשם ווריאנטורו שבו קיבל את רוב חינוכו היסודי. סוהארטו התיידד עם גורו למיסטיקה ג'וואית וריפוי באמצעות דת, דבר שהשפיע עליו במידה רבה לאחר שהתמנה לנשיא אינדונזיה.
המחסור במקורות רשמיים על תחילת חייו של סוהארטו, וכן היבטים שונים שאינם מתאימים למעמד הנמוך בג'אווה (לדוגמה, סוהארטו זכה לקבל חינוך בגיל מוקדם יחסית), הובילו לשמועות על כך שסוהארטו הוא בנו הלא-חוקי של נדבן עשיר, ונטען כי היה זה ככל הנראה אריסטוקרט מיוגיאקארטה או סוחר אינדונזי ממוצא סיני. הביוגרף רוברט אלסון מאמין כי לא ניתן לשלול את הטענות הללו מכל וכל, כיוון שמידע רב שסוהארטו מסר על מוצאו נגוע במשמעות פוליטית. הטענה שסוהארטו היה בנו של סוחר אמיד נזכרה גם במקור אחר, ונתמכת בעובדה שסוהארטו כנה עצמו גם "ראדן" שהוא תואר אצולה ג'אווהני.
כפי שנאמר על ידי אלסון ואחרים, חינוכו של סוהארטו עמד בניגוד לזה של לאומנים אינדונזיים בולטים כגון סוקרנו, מאחר שהוא נחשב כמי שהביע עניין מועט בהתנגדות לקולוניאליזם או דאגות בעניינים פוליטיים הנוגעים לתחום שמעבר לסביבתו הקרובה. סוהארטו לא ידע לדבר הולנדית או שפות אירופיות אחרות, בניגוד לסוקרנו והמעגל שהקיף אותו. אולם, מאוחר יותר הוא למד הולנדית כיוון שהצטרף לצבא הולנד בשנת 1940.
קריירה צבאית > מלחמת העולם השנייה והכיבוש היפני

הצבא ההולנדי בהודו המזרחית ההולנדית נקרא בשם KNIL ומנה לפי מקור אחד 98,000 איש ולפי הוויקיפדיה בגרסה האנגלית מנה בדצמבר 1941 כ-85,000 איש כולל אינדונזים רבים ומגויסים בני לאומים שונים. ציודו כלל 389 מטוסים. סוהארטו הגיע לדרגת סמל בצבא זה.
היפנים הקימו כמה מסגרות צבאיות מקרב האינדונזים: יחידה אחת נקראה בראשי תיבות HEIHO שנוסדה ב 2 בספטמבר 1942 ונועדה להיות יחידת סיוע לצבא היפני. היו בה 42,000 איש. שבוי יהודי מבעלות הברית בשם אברהם קיסין הזכירה בשם "היו" כשראה את אנשיה באי הרוקו כשעשו "תרגילי סדר מרושלים" עם רובים עשויים מעץ. מרכז הגיוס שנוסד ב-16 במרץ 1943 נקרא PUTERA ראשי תיבות של "פוסאת תנאגא ראקיאת" (קרי רא'יאת), שמשמעותו: "מרכז כוח העם", שהוחלף ב-1 במרץ 1944 בשם "ג'אווה הכוכאי". הכוחות נקראו PETA, ראשי תיבות של "פמבלא תאנאה איר", כש"פמבלא" פירושו "מגן" ו"תאנאה איר" הוא ביטוי במלאית שאין כוונתו כתרגומו המילולי: משמעות המילים "תאנאה איר" היא "ארץ מים" אבל כמושג משמעותו היא "מולדת". צבא מתנדבים זה לפי הקידומת לשמו: "סוכארלא", "מתנדב/התנדבות", נוסד ב-3 באוקטובר 1943. בשיאו הגיע הצבא ל-120,000 איש. סוהארטו התגייס לצבא זה, הוקפץ לדרגת סרן והגיע לפיקוד על מחלקה. מאוחר יותר פיקד על פלוגה. מאוחר יותר הגיע לדרגת letnan kolonel ופיקד על חטיבה.
קריירה צבאית > פעילותו במהפכה האינדונזית הלאומית > סילוק היפנים

ב-15 באוגוסט 1945 בשעה 15:30 שודרה ברדיו היפני הודעת "הנחת הנשק" מפי הירוהיטו. ב-16 באוגוסט בלילה היו סוקרנו והאטא נתונים ללחץ להכריז על עצמאות. ב 17 באוגוסט בשעה 4:00 בבוקר, נודעו החדשות באינדונסיה: נכנעה יפן. סוקרנו הלך אל בית הגנרל היפני מאאדא בקש ממנו רשות להכריז עצמאות, וקבל רשות זו. בשעה 10:00 בבוקר התכנס קומץ אנשים בביתו של סוקרנו בג'קרטה ושמע ממנו את הכרזת עצמאותה של אינדונזיה. ב-22 באוגוסט 1945 פירקו היפנים את PETA ואת HEIHO ופירקו את חייליהם מנשקם. רבים מהחיילים לא שמעו אודות הכרזת העצמאות. רק ביום ההוא הודיעו היפנים באינדונזיה על כניעתם.
היפנים הותירו נשק באינדונזיה, דבר שהאינדונזים מיהרו לנצל. בכלל הנשק היו כמה מטוסים. סוהארטו שהיה קצין הבין יותר מכל את חשיבות חיל האוויר. הנסיגה היפנית הייתה תהליך איטי, שכלל גם שחרור שבויים. סוקרנו נזהר שלא להרגיז את היפנים, אבל היו תקריות אש בין אינדונזים ליפנים.
קריירה צבאית > פעילותו במהפכה האינדונזית הלאומית > לוחמת הגרילה והניצחון

ב-1 בינואר 1947 היה סוהארטו חיל בגדוד XXII, חטיבה VIII, אוגדה III "דיפונגורו" בצבא אינדונסיה ובסיסה באי ג'אווה. משכורתו הועמדה על 45 רופיות אינדונזיות.
קריירה צבאית > הקריירה הצבאית לאחר העצמאות > סוהארטו וה"עמות" עם מלזיה

סוקרנו קיבל עידוד מהניצחון באי איריאן, ולא בזבז זמן. הוא כבר ידע מן הסתם שבריטניה תכננה לספח את 3 המדינות סבה סאראואק וברוניי באי הקרוי בפי זרים בשם בורנאו, אל מאלאיה וליצור מדינה בשם מלזיה. כדי לא לקרוא לתוכניותיו בשם "מלחמה" בחר סוקרנו במילה אנגלית מסורסת "קונפרונתאסי" – "עימות". הוא כבר ניצל מחתרת קיימת של תומכי אינדונזיה, בשם TNKU, ראשי תיבות של "תנתארא נסיונאל קאלימאנתאן אותארא" שמשמעו "צבא לאומי (של) קאלימאנטן הצפונית". העימות החל לפני שהוכרז רשמית, במרידה של TNKU בברוניי ב-8 בדצמבר 1962. סוקרנו טען שחלק מצבא המורדים אומן בשטחו. ב-16 בדצמבר הגיעו הבריטים וכוחות חבר הלאומים הבריטי אל בסיס המורדים. ההמשך היה רדיפה אחרי 2 מנהיגי המרד. לפני 3 במאי 1963, ולפי ויקיפדיה בגרסה האינדונזית ב-17 באפריל 1963, נלכד אחד המנהיגים. השני אחמד מחמוד אזהארי נמלט תחילה אל הפיליפינים ומאז 1963 חי באינדונזיה, אבל העימות שהוכרז ב-20 בינואר 1963 נמשך. TNKU התבסס בחלק הנשלט בידי אינדונזיה של האי, וערך ניסיונות לפשוט על הגבולות של סאבאה וסאראואק. לאחר הקמת מלזיה ב-16 בספטמבר 1963, לבש העימות צביון צבאי של ממש גם אם יוזמיו לא קראו לו בשם מלחמה. חוליות מוטסות של צבא אינדונזיה הוצנחו בחצי האי מאלאיה ב-1964 ומסתננים הגיעו אל מאלאיה גם בדרך הים, המבצעים נכשלו ונציג מלזיה באו"ם גרם לשערורייה שם כשהציג פריטי נשק וציוד שנתפס במלאיה. מלזיה נעזרה בכוחות מן אוסטרליה בריטניה וניו זילנד וחיילי גורקא נפאליים. ב-28 ביוני 1965 תקפו כוחות אינדונזיים סדירים את חלקו הצפוני של האי המחולק סבטיק ונבלמו. סוהארטו שהיה ממפקדי צבא אינדונזיה בלחימה לא אהד את הדבר, בפרט שידע שזהו כישלון מצלצל. על פי ויקיפדיה בגרסאות המלזית והאינדונזית נקטלו 590 אינדונזים ו-114 מלסים, בריטים, אוסטרלים וניו זילנדים, ולפי מקורותיהם של הצבאות הללו שציטטה ויקיפדיה בגרסה האינדונזית, נקטלו בסביבות 2,000 אינדונזים ו-200 אנגלים ואוסטרלים, מבלי שאינדונזיה הצליחה באף אחד מהמקומות. רק אובדן העשתונות של סוקרנו בעקבות ניסיון ההפיכה הכושל של 30 בספטמבר 1965 הציל את אינדונזיה מהמשך הלחימה הכושלת. היוזמה המדינית הראשונה של סוהארטו לאחר שקיבל את רוב סמכויות השלטון לידיו היה לארגן ועידת שיחות שלום עם מלזיה.
הדחת סוקרנו (1965) > רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.